Pikalt kestnud talv ja kangutav külm tuleb enda jaoks kuidagi ilusamaks...lõhkuda.    No näiteks nii, et selliseses olukorras, kus vesi köögikraanis juba nädalajagu kinni on külmunud, tuleb nõusid pesta vannitoa kraanikausis.  Just selle kinnikülmunud vee ja Iti imepärase toimekusega vannitoa ja köögi vahet, oleme kaotanud juba üksjagu nõusid. Paar klaasi, ühe kausi ja mõned taldrikud.    Nii tore, nii tore, nii tore.  Voodipesu, ajakirjad ja  taramtaraaaa.... nõud..... ongi mu nõrkus. Nüüd on põhjust uusi osta.  Ükshaaval. Erinevaid. Ilusaid.  Nii tore. Nii tore. Nii tore.    Külm teeb suurpuhastust.  Ja killud toovad õnne. Seda enam, kui need kivipõrandal nii ilusti tuhandeks tükiks laiali pudenevad.  Oo, ütleb Iti ja laiutab käsi.